***Kurzusleírás (tematika)***

| Kurzus neve:  **Diploma konzultáció - Kreatív prezentációs tréning** | | | | |
| --- | --- | --- | --- | --- |
| A kurzus oktatója/i, elérhetősége(i): **Szvetnyik Kata,** [**szvetnyikkata@gmail.com**](mailto:szvetnyikkata@gmail.com)**,**  Féja Dorottya, fjadora@gmail.com | | | | |
| Kód:  M-FR-401-KREATIV KOMM | Kapcsolódó tanterv (szak/szint):  Formatervező művész MA2 | A tantárgy helye a tantervben (szemeszter):  tavaszi szemeszter | Kredit:  10 kredit | Tanóraszám: 72  Egyéni hallgatói munkaóra: |
| Kapcsolt kódok: | Típus: (szeminárium/előadás/gyakorlat/konzultáció stb.) | Szab.vál-ként felvehető-e? | Szab.vál. esetén sajátos előfeltételek: | |
| A kurzus kapcsolatai (előfeltételek, párhuzamosságok):  előfeltétel:  párhuzamos követelmény: **Diploma konzultáció - mestermunka** | | | | |
| A kurzus célja és alapelvei:  A kurzus célja, hogy a résztvevők megismerjék és felismerjék a beszéddel kapcsolatos szokásaikat, fejlesszék beszédtechnikai és prezentációs készségeiket. Kialakítsanak egy olyan befelé irányuló figyelmet, amely hosszú távon segíti őket a nyilvános megszólalások, szereplések során. A tréning alatt kísérletet teszünk új szokások rögzítésére, amik hasznos támaszként segíthetik a hallgatókat prezentáció közben. | | | | |
| Tanulási eredmények (fejlesztendő szakmai és általános kompetenciák):  Tudás:   1. Légzőgyakorlatok elsajátítása, amelyek segítenek a stresszoldásban és a tüdő kapacitás növelésében 2. Tudatos előadás alapjai (hitelesség, önazonosság, mozgás és koncentráció előadás közben) 3. Beszédtechnikai alapgyakorlatok 4. Olyan személyre szabott logikai útvonal kiépítése, amely segítséget nyújthat a tájékozódásban előadás közben (mentális és fizikai kapaszkodók) 5. Felkészülés a prezentációra, előadói állapot megteremtése előadás előtt   Képesség:   1. Fejleszti az előadói stílust és önkifejezést, a nézői kíváncsiság felkeltésének és fenntartásának készségét 2. Fejleszti a gondolatok egyedi és érthető megfogalmazásának, átadásának készségét 3. Segíti a pontosabb időérzékelés kialakítását (az előadás során rendelkezésre álló idő hatékony és eredményes kihasználását)   Attitűd:   1. Magabiztosan lép fel prezentáció és nyilvános előadás közben 2. Nyitott a közösségi létezésre és az együttműködésre (hatékonyabban dolgozik csoportban) 3. Interakciót keres a közönséggel 4. Egyedi hangvétel megfogalmazására, hitelességének megőrzésére törekszik 5. Igényesség jellemzi gondolatainak átadása közben | | | | |
| A kurzus keretében feldolgozandó témakörök, témák:  A kurzus során feltárjuk és fejlesztjük a hallgatók előadókészségét. Az általános alapozó beszédtechnikai és előadói gyakorlatok megismerése után személyre szabott konzultációk adnak lehetőséget a diplomázók szóbeli prezentációinak gyakorlására.  A kurzus során az alábbi témakörök mentén építkezünk:   1. Beszédtechnikai gyakorlatok 2. Előadói tréning 3. Önismereti játékok 4. Önreflexió kialakítása 5. A természetes légzés és hang felszabadítása | | | | |
| Tanulásszervezés/folyamatszervezés sajátosságai:  A kurzus időpontjai:  **Tréning 1.0:** Április 12. kedd, 13. szerda, 14. csütörtök 13.40-16.30  **Tréning 2.0:** Május 25. hétfő Május 26. kedd 10.00-16.00    A kurzus menete, az egyes foglalkozások jellege és ütemezésük:  A kurzus két, egymásra épülő blokkból áll. A közös, csoportban végzett előadói felkészítő tréninget követően az egyéni, konkrét diplomaprezentációkra fókuszálunk.  A hallgatók tennivalói, feladatai:  A tréningalkalmakon való részvétel, az elsajátított tudás önálló gyakorlása.  A tanulás környezete:  Tanterem. | | | | |
| Értékelés:  Közös értékelés szóban, személyre szabottan.  Teljesítendő követelmények:  A tréningalkalmakon való részvétel, az elsajátított tudás egyéni gyakorlása.  Értékelés módja: (milyen módszerekkel zajlik az értékelés)  Csoportos és egyéni gyakorlati demonstráció szóbeli értékelése.  Az értékelés szempontjai (mi mindent veszünk figyelembe az értékelésben):  A csoportos és egyéni gyakorlatokon való részvételi aktivitás. Az értékelés alapja a megszerzett tapasztalatok rögzítése, alkalmazása a gyakorlatban (kommunikációs készségek fejlődése, a beszédben az önreflexió megjelenése, koncentrációs készségek fejlődése). | | | | |
| Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben?):  Szóbeli értékelés, a hallgatók kurzus alatt tanúsított teljesítménye alapján, személyre szabottan.  1:1 arányban  M-FR-401-KÖKO és a M-FR-401-KREATIV KOMM kurzusok jegyei, a két kurzusjegy átlaga, kerekítés általános szabályait alkalmazva. | | | | |
| Kötelező irodalom:  Ajánlott irodalom:  Kristin Linklater: Freeing the Natural Voice: Imagery and Art in the Practice of Voice and Language | | | | |
| Egyéb információk:  A kurzus alatt előfordulhat olyan mozgás gyakorlat, amihez érdemes lazább, sportosabb öltözetben érkezni az órára. | | | | |
| Máshol/korábban szerzett tudás elismerése/ validációs elv:   * + nem adható felmentés a kurzuson való részvétel és teljesítés alól   + felmentés adható egyes kompetenciák megszerzése, feladatok teljesítése alól   + más tevékenységgel egyes feladatok kiválthatók, betegség miatti távollét esetén   + teljes felmentés adható | | | | |
| Tanórán kívüli konzultációs időpontok és helyszín:  nincs | | | | |